Graag doen ons 'n beroep op u om kommentaar op die bydraes op ons webblad te lewer deur met goeie gedagtes na vore te kom, positiewe voorstelle te maak, mekaar te ondersteun en as u oor ‘n saak verskil, dit met 'n goeie gesindheid aan te roer. U mening is vir ons belangrik, al is dit kort of lank - geen kommentaar is gering nie en al dink u dit is eenvoudig, ons sal dit met dankbaarheid in ag neem. U het die keuse om 'n skuilnaam te gebruik wat ons streng sal eerbiedig.
Soms vertolk ons mekaar se bedoelings verkeerd, daarom moet ons eers seker maak of ons regtig verskil. Waar ons wel in geringe mate van mekaar mag verskil om ons doel te bereik, is dit noodsaaklik dat ons die verskille met mekaar opneem en saamwerk. Die doel is dat wanneer die tyd aanbreek die Afrikanervolk weer demokratiese selfstandigheid bereik en dit sal ons net vermag as ons positief saamwerk, ons weerhou van persoonlike aanvalle en afbrekende kritiek - dit gaan altyd oor die saak en nie oor 'n persoon nie.